РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број: 06-2/343-21

28. јул 2021. године

Б е о г р а д

ЗАПИСНИК

СА 36. СЕДНИЦЕ ОДБОРА ЗА АДМИНИСТРАТИВНО-БУЏЕТСКA И МАНДАТНО-ИМУНИТЕТСКА ПИТАЊА, ОДРЖАНЕ 28. ЈУЛА 2021. ГОДИНЕ

 Седница је почела у 11,00 часова.

 Седници је, сагласно члану 70. став 1. алинеја прва Пословника Народне скупштине, председавао др Александар Мартиновић, председник Одбора.

 Седници су присуствовали чланови Одбора: Верољуб Матић, Драгана Баришић, Бранимир Спасић, Дарко Лакетић, Лука Кебара, Ивана Николић, Мирослав Кондић, Небојша Бакарец, Угљеша Марковић, Марина Рагуш и Шаип Камбери.

Седници су присуствовали заменици чланова Одбора: Весна Недовић, заменик Адама Шукала, члана Одбора и Сања Јефић Бранковић, заменик Бранимира Јовановића, члана Одбора.

Седници нису присуствовали чланови Одбора: Адам Шукало, Сандра Божић, Ђорђе Милићевић, Мира Петровић и Бранимир Јовановић.

Предеседавајући је предложио допуну предложеног дневног реда тачком: „Доношење одлуке о образовању Жалбене комисије Народне скупштине, на предлог генералног секретара Народне скупштине 03 Број: 02-1379/21 од 27. јула 2021. године.“

Сагласно члану 93. Пословника, председник Одбора је ставио на гласање предлог за допуну предложеног дневног реда са наведном тачком. Овај предлог је једногласно прихваћен.

 На предлог председника, Одбор је једногласно утврдио следећи:

Д н е в н и р е д:

- усвајање записника са 34. и 35. седнице Одбора -

1. Разматрање предлога одлуке о образовању и начину рада конкурсне комисије за спровођење интерног и јавног конкурса за попуњавање радних места у Служби Народне скупштине, који је поднео генерални секретар Народне скупштине (03 Број:112-1257/21 од 23. јула 2021. године);
2. Доношење одлуке о образовању Жалбене комисије Народне скупштине, на предлог генералног секретара Народне скупштине 03 Број: 02-1379/21 од 27. јула 2021. године.

 Пре преласка на рад по утврђеном дневном реду, Одбор је на предлог председника усвојио записнике са 34. и 35. седнице Одбора већином гласова, без примедаба.

 **Прва тачка дневног реда:** Разматрање предлога одлуке о образовању и начину рада конкурсне комисије за спровођење интерног и јавног конкурса за попуњавање радних места у Служби Народне скупштине, који је поднео генерални секретар Народне скупштине

 Дискусије није било.

 Одбор је на предлог председника једногласно усвојио Одлуку о образовању и начину рада конкурсне комисије за спровођење интерног и јавног конкурса за попуњавање радних места у Служби Народне скупштине.

 **Друга тачка дневног реда:** Доношење одлуке о образовању Жалбене комисије Народне скупштине, на предлог генералног секретара Народне скупштине

 Дискусије није било.

 Одбор је на предлог председника једногласно донео Одлуку о образовању Жалбене комисије Народне скупштине, на предлог генералног секретара Народне скупштине.

\* \* \*

Седница је завршена у 11,05 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић др Александар Мартиновић